**ՀԻՄՆԱՎՈՐՈՒՄ**

**«ՊԵՏԱԿԱՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԵՐԻ ԿԱՌՈՒՑԱՊԱՏՄԱՆ ԻՐԱՎՈՒՆՔԻ ՏՐԱՄԱԴՐՄԱՆ ՏԱՐԵԿԱՆ ՎԱՐՁԱՎՃԱՐՆԵՐ ՍԱՀՄԱՆԵԼՈՒ ՄԱՍԻՆ» ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

Որոշման նախագծի ընդունման անհրաժեշտությունը պայմանավորված է հետևյալով.

Որոշման նախագծով նախատեսվում է Հայաստանի Հանրապետության Սյունիքի մարզի Մեղրի համայնքի Տաշտուն գյուղի Մեղրասար թաղամաս 1 հասցեում գտնվող 31,392 հեկտար (կադաստրային ծածկագիր՝ 09-100-0592-0002) և Տաշտուն գյուղի Մեղրասար թաղամաս 2 հասցեում գտնվող 7,392 հեկտար (կադաստրային ծածկագիր՝ 09-100-0592-0003), պետական սեփականություն հանդիսացող արդյունաբերության, ընդերքօգտագործման և այլ արտադրական նշանակության հողերի կատեգորիա՝ <<ընդերքօգտագործման հողեր>> գործառնական նշանակության հողամասերի կառուցապատման իրավունքով տրամադրման վարձավճարներ սահմանել տարեկան 4 708 800 (չորս միլիոն յոթ հարյուր ութ հազար ութ հարյուր) ՀՀ դրամ և 1 108 800 (մեկ միլիոն հարյուր ութ հազար ութ հարյուր) ՀՀ դրամ: Որոշման ընդունման համար հիմք է հանդիսացել Հայաստանի Հանրապետության էներգետիկայի և բնական պաշարների նախարարության կողմից 2014 թվականի դեկտեմբերի 24-ին տրված «Օգտակար հանածոյի արդյունահանման թույլտվություն» ՇԱԹՎ-29/514 թույլտվությունը, Հայաստանի Հանրապետության էներգետիկայի և բնական պաշարների նախարարության կողմից 2014 թվականի դեկտեմբերի 24-ին տրված NL-514 լեռնահատկացման ակտը: Հողամասերի վարձավճարների հատատումից հետո հետո այն ընդերքն օգտակար հանածոների արդյունահանման նպատակով, կառուցապատման իրավունքով տրամադրվելու է «Ատ-մետալս» ՍՊԸ-ին:

Ելնելով վերոգրյալից՝ Մեղրի համայնքի ավագանու քննարկմանն է ներկայացվում «Պետական սեփականություն հանդիսացող հողամասերի կառուցապատման իրավունքի տրամադրման տարեկան վարձավճարներ սահմանելու մասին» Մեղրի համայնքի ավագանու որոշման նախագիծը:

**ՏԵՂԵԿԱՆՔ**

**«ՊԵՏԱԿԱՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԵՐԻ ԿԱՌՈՒՑԱՊԱՏՄԱՆ ԻՐԱՎՈՒՆՔԻ ՏՐԱՄԱԴՐՄԱՆ ՏԱՐԵԿԱՆ ՎԱՐՁԱՎՃԱՐՆԵՐ ՍԱՀՄԱՆԵԼՈՒ ՄԱՍԻՆ» ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Պետական սեփականություն հանդիսացող հողամասերի կառուցապատման իրավունքի տրամադրման տարեկան վարձավճարներ սահմանելու մասին» Մեղրի համայնքի ավագանու որոշման նախագծի ընդունման կապակցությամբ այլ իրավական ակտերի ընդունման անհրաժեշտություն չի առաջանում։

**ՏԵՂԵԿԱՆՔ**

**«ՊԵՏԱԿԱՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԵՐԻ ԿԱՌՈՒՑԱՊԱՏՄԱՆ ԻՐԱՎՈՒՆՔԻ ՏՐԱՄԱԴՐՄԱՆ ՏԱՐԵԿԱՆ ՎԱՐՁԱՎՃԱՐՆԵՐ ՍԱՀՄԱՆԵԼՈՒ ՄԱՍԻՆ» ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՄԵՂՐԻ ՀԱՄԱՅՆՔԻ ԲՅՈՒՋԵԻ ԵԿԱՄՈՒՏՆԵՐՈՒՄ ԵՎ ԾԱԽՍԵՐՈՒՄ ՍՊԱՍՎԵԼԻՔ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Պետական սեփականություն հանդիսացող հողամասերի կառուցապատման իրավունքի տրամադրման տարեկան վարձավճարներ սահմանելու մասին» Մեղրի համայնքի ավագանու որոշման նախագծի ընդունման կապակցությամբ ՀՀ Սյունիքի մարզի Մեղրի համայնքի եկամուտները տարեկան կավելանան 5 817 600 (հինգ միլիոն ութ հարյուր տասնյոթ հազար վեց հարյուր) ՀՀ դրամով, իսկ բյուջեի ծախսերում փոփոխություններ չեն առաջանա:

**ՀԱՄԱՅՆՔԻ ՂԵԿԱՎԱՐ՝ Բ. ԶԱՔԱՐՅԱՆ**